கேள்வி: 2018 உலகக்கோப்பை காற்பந்து - கால அட்டவணை பற்றி விளக்கவும்.
பதில்: முழுமையான கால அட்டவணை 2015 சூலை 24 இல் அறிவிக்கப்பட்டது. உருசியா குழு நிலையில் ஏ1 நிலைக்கு வைக்கப்பட்டது. சுற்றின் முதலாவது போட்டியில் உருசியா சவூதி அரேபியா தேசிய காற்பந்து அணிவுடன் சூன் 14 இல் மாஸ்கோ லூசினிக்கி அரங்கில் விளையாடவுள்ளது. லூசினிக்கி அரங்கில் சூலை 11 இல் இரண்டாவது அரையிறுதி ஆட்டமும், சூலை 15 இல் இறுதி ஆட்டமும் இடம்பெறுகின்றன. சென் பீட்டர்ஸ்பேர்க் நகரில் கிரெஸ்தோவ்சுக்கி அரங்கில் சூலை 10 இல் முதலாவது அரையிறுதி ஆட்டமும், சூலை 14 இல் மூன்றாம் இடத்துக்கான போட்டியும் இடம்பெறும்.
கேள்வி: 2018 உலகக்கோப்பை காற்பந்து - ஆட்டப் பந்து பற்றி நீங்கள் என்ன அறிந்துள்ளீர்கள்?
பதில்: 2018 உலகக்கோப்பைக்கான அதிகாரபூர்வமான பந்து "அடிடாஸ் டெல்ஸ்டார் 18" என அழைக்கப்படுகிறது. இதன் வடிவமைப்பு 1970 ஆம் ஆண்டின் முதலாவது அடிடாஸ் உலகக்கோப்பை பந்தின் பெயரில் இருந்தும், வடிவமைப்பில் இருந்தும் பெறப்பட்டது. இப்பந்து 2017 நவம்பர் 9 இல் அறிமுகப்படுத்தப்பட்டது. குழுநிலை ஆட்டங்களின் பின்னர், ஆட்டமிழக்கும் நிலைக்கான போட்டிகளில் "டெல்ஸ்டார் மிச்தா" என்ற பெயருள்ள பந்து பயன்படுத்தப்படும். ''மிச்தா'' () என்பது உருசிய மொழியில் ''கனவு'' அல்லது ''குறிக்கோள்'' எனப் பொருள்.